ટ્રેનને રોકી દેવામાં આવતા કોન્સટેબલ શિવચરણ  ટ્રેનની બહાર આવી આગળની સુચનાની રાહ જોઈ રહ્યો હતો, ત્યારે તેની નજર એકસો મીટર દુર ઝાડ તરફ ગઈ તેણે જોયુ તો ચારે તરફ પાણી ફરી વળ્યુ હતું અને પાણીનો પ્રવાહ પણ ખાસ્સો હતો તેમાં એક ઝાડ ઉપર કેટલાંક માણસો ચઢી ગયા હતા અને કોઈ મદદ આવે તેની રાહ જોતા હતા, એક તરફ ધસમસતો પાણીનો પ્રવાહ હતો બીજી તરફ આકાશ પણ પાણી વરસાવી રહ્યુ હતું, આમ તો શિવચરણની નોકરી ટ્રેન પુરતી સિમિત હતી પણ તેની નજર સામે નવ માણસો જીવ બચાવવાની લડાઈ લડી રહ્યા હતા, શિવચરણ ત્યાં હાજર સામખીયાણી પોલીસને વિનંતી કરી કે જો દોરડાની વ્યવસ્થા થાય તો તે ત્યાં સુધી પહોંચી શકે તેમ છે.